અમદાવાદઃ રોજ રોડ પર નિકળતા એવો વિચાર સૌ કોઈને આવતો હોય છે કે આ ઝૂંપડપટ્ટીમાં રહેતા બાળકો શું ખાતા હશે અને શું ભણતા હશે, આ બાળકોનું ભવિષ્ય શું? આ વિચારને માત્ર વિચાર ન રહેવા દેતા અમદાવાદના ભરતભાઇ વાળા આચારમાં લાવ્યા. ભરતભાઇને અમદાવાદના પ્રહલાદનગર વિસ્તારમાં વિચરતી અને વિમુક્ત જાતિના ઝૂંપડપટ્ટીમાં રહેતા ભૂખ્યા બાળકની કહાની સાંભળી સ્કૂલ બનાવવાનો વિચાર આવ્યો અને બાળકોને છેલ્લા 3 વર્ષથી ભણાવી રહ્યા છે.